aelius-aristides.pro-s-pla-twna-u-pe-r-tw-n-tetta-rwn 214
τῶν δρωμένων καὶ νέφη παρὰ ταῖν θεαῖν εἰς τὴν ναυμαχίαν ἐγκατέσκηψε καὶ θεοὶ καὶ ἥρωες οἱ κοινοὶ τῶν Ἑλλήνων σύμμαχοι συνηγωνίζοντο , καὶ συνεναυμάχουν τιμῶντες ἔργῳ Θεμιστοκλέα , καὶ ἡ προσηγορία τῇ Σαλαμῖνι πανταχόθεν ἠκριβοῦτο καὶ κατέστη θεία τοῖς ἅπασι . καίτοι ὅτε ἡ Σαλαμὶς τοῦτʼ ἤκουσεν , ἡ ναυμαχία δή που τοῦτο ἤκουσεν · οὐ γὰρ ἄλλης γέ τινος χώρας Σαλαμὶς τὸν πρὸ τοῦ χρόνον ἦν , ἀλλʼ ὁ θεὸς τὴν ναυμαχίαν θείαν διʼ ἐκείνης προσεῖπε · Πλάτων δὲ , ὡς ἔοικεν , ἀναίνεται τὴν νίκην καὶ θάνατον τῶν ταῦτα πραξάντων καταψηφίζεται καὶ προκρίνει σεμνῶς ἀπολωλέναι μᾶλλον ἢ νικᾶν μετὰ τῶν θεῶν . Ὅμηρος δὲ εἰ περιῆν , κἂν Διὶ μῆτιν ἀτάλαντον προσεῖπε τὸν ταῦτα συμβουλεύσαντα καὶ πράξαντα πολλῷ μᾶλλον ἐμοὶ δοκεῖν ἢ τὸν τῶν Κεφαλλήνων στρατηγὸν τὸν ἐπαλείψαντα τῇ μίλτῳ τὰς ναῦς . εἰ γὰρ ὁ μὲν Ζεὺς ἐδίδου τῇ Ἀθηνᾷ δωρεὰν τὰς ναῦς , ὁ δʼ Ἀπόλλων ταῦτα ἔφραζεν , ὁ δὲ ἐξ ἀρχῆς πρὸς ταῦτα ἥρμοστο κἀν τοῖς παροῦσι μόνος ταὐτὰ τοῖς θεοῖς ἐγίγνωσκε , πῶς οὐκ ἔμελλε τοῦτο τὸ πρόσρημα οἴσεσθαι ; ἀλλʼ οὐ Πλάτων οὕτως , ἀλλʼ ἀντὶ τοῦ Διὶ τὴν γνώμην ὅμοιον καὶ θεῖον προσειπεῖν Σαράμβῳ καὶ τοῖς καπήλοις εἰκάζει πᾶσι . πῶς ἄν τις μᾶλλον μεγαλοπρεπείᾳ παρὰ καιρὸν ἐχρήσατο ; φέρε δὴ κἀκεῖνο σκεψώμεθα , εἰ ὥσπερ τινὲς ἤδη λέγονται τῶν ἡρώων ἐν θεοῖς δικασταῖς κριθῆναι , οὕτω καὶ Θεμιστοκλῆς περὶ ὧν συνεβούλευσεν ἐκρίνετο ἐν τῷ Ἀπόλλωνι τῷ Πυθίῳ , ποτέραν ἂν ἤνεγκε τὴν ψῆφον ὁ θεὸς περὶ αὐτοῦ . πότερον τὴν καταγιγνώσκουσαν ; ἀλλʼ ἄτοπον προειπεῖν μὲν αὐτὸν ταῦτα καὶ χρῆσαι , τοῦ δὲ ὑπακούσαντος καταψηφίζεσθαι . ὅπου γὰρ καὶ τὸν Ὀρέστην ἀφεθῆναι λόγος ἐν τοῖς ἄλλοις θεοῖς κρινόμενον εἰς τὸν Ἀπόλλω τὸ ἔργον ἀνενεγκόντα , ἦ που τόν γε παρʼ αὐτῷ τῷ Ἀπόλλωνι φεύγοντα ὑπὲρ ὧν μετʼ ἐκείνου κατέπραξεν
Lemmas: ὁ δράω καί νέφος παρά ὁ θεά εἰς ὁ ναυμαχία ἐγκατασκήπτω καί θεός καί ἥρως ὁ κοινός ὁ Ἕλλην σύμμαχος συναγωνίζομαι , καί συνναυμαχέω τιμάω ἔργον Θεμιστοκλῆς , καί ὁ προσηγορία ὁ Σαλαμίς πανταχόθεν ἀκριβόω καί καθίστημι θεῖος ὁ ἅπας . καίτοι ὅτε ὁ Σαλαμίς οὗτος ἀκούω , ὁ ναυμαχία δή που οὗτος ἀκούω · οὐ γάρ ἄλλος γε τις χώρα Σαλαμίς ὁ πρό ὁ χρόνος εἰμί , ἀλλά ὁ θεός ὁ ναυμαχία θεῖος διά ἐκεῖνος προσλέγω · Πλάτων δέ , ὡς ἔοικα , ἀναίνομαι ὁ νίκη καί θάνατος ὁ οὗτος πράσσω καταψηφίζομαι καί προκρίνω σεμνός ἀπόλλυμι μάλα ἤ νικάω μετά ὁ θεός . Ὅμηρος δέ εἰ περίειμι , ἄν Ζεύς μῆτις ἀτάλαντος προσλέγω ὁ οὗτος συμβουλεύω καί πράσσω πολύς μάλα ἐγώ δοκέω ἤ ὁ ὁ Κεφαλλήν στρατηγός ὁ ἐπαλείφω ὁ μίλτος ὁ ναῦς . εἰ γάρ ὁ μέν Ζεύς δίδωμι ὁ Ἀθήνη δωρεά ὁ ναῦς , ὁ δέ Ἀπόλλων οὗτος φράζω , ὁ δέ ἐκ ἀρχή πρός οὗτος ἁρμόζω ἐν ὁ πάρειμι μόνος αὐτός ὁ θεός γιγνώσκω , πῶς οὐ μέλλω οὗτος ὁ πρόσρημα φέρω ; ἀλλά οὐ Πλάτων οὕτως , ἀλλά ἀντί ὁ Ζεύς ὁ γνώμη ὅμοιος καί θεῖος προσλέγω Σαράμβος καί ὁ κάπηλος εἰκάζω πᾶς . πῶς ἄν τις μάλα μεγαλοπρέπεια παρά καιρός χράω ; φέρω δή ἐκεῖνος σκοπέω , εἰ ὥσπερ τις ἤδη λέγω ὁ ἥρως ἐν θεός δικαστής κρίνω , οὕτως καί Θεμιστοκλῆς περί ὅς συμβουλεύω κρίνω ἐν ὁ Ἀπόλλων ὁ Πύθιος , πότερος ἄν φέρω ὁ ψῆφος ὁ θεός περί αὐτός . πότερος ὁ καταγιγνώσκω ; ἀλλά ἄτοπος προλέγω μέν αὐτός οὗτος καί χράω , ὁ δέ ὑπακούω καταψηφίζομαι . ὅπου γάρ καί ὁ Ὀρέστης ἀφίημι λόγος ἐν ὁ ἄλλος θεός κρίνω εἰς ὁ Ἀπόλλων ὁ ἔργον ἀναφέρω , ἦ που ὁ γε παρά αὐτός ὁ Ἀπόλλων φεύγω ὑπέρ ὅς μετά ἐκεῖνος καταπράσσω